19/04/2013 | Administración LocalMunicipal
Melide
Convocatoria pública de subvencións municipais a entidades culturais e deportivas 2013

A Xunta de Goberno Local de 11 de abril de 2013 aprobou as bases para a convocatoria de subvencións en concorrencia competitiva por importe total de 10.000 euros para entidades culturais e deportivas para fomentar unha actividade ou interese municipal neste ano 2013, que se transcriben a continuación: Estas normas teñen por obxecto establecer os criterios e os procedementos para a concesión de subvencións municipais do Concello de Melide, para a prestación de servizos ou a realización de actividades que complementen ou suplan os atribuídos á competencia municipal ou que, en xeral, contribúan ó fomento dos intereses peculiares do municipio. Os principios ós que se suxeitarán os procedementos de outorgamento de subvencións son os seguintes: publicidade, transparencia, concorrencia, obxectividade, igualdade e non discriminación, eficacia, eficiencia, voluntariedade e non vinculación para futuras subvencións. A concesión das subvencións previstas nas presentes bases tramitarase en réxime de concorrencia competitiva, tal e como se define na Base 35ª das de Execución do Orzamento. A presente convocatoria ten por obxecto o establecemento de axudas económicas para que os seus destinatarios realicen as actividades seguintes: 2.1.- Promoción de actividades Educativas: Inclúe as actuacións culturais ou deportivas a realizar no ámbito dos centros educativos públicos sitos no termo municipal de Melide, ben polos propios centros educativos, ben polas Asociacións de Alumnos dos centros, ben polas Asociacións de Pais de Alumnos dos mesmos. O gasto derivado das subvencións outorgadas por actuacións recollidas neste apartado imputarase á aplicación 322.48900 do Orzamento Xeral do Concello de Melide para o ano 2013, e quedará limitado polo crédito existente no nivel de vinculación xurídica.2.2- Promoción de actividades culturais: Entendéndose por elas actividades tales como celebracións, homenaxes, exposicións, publicacións, concursos, certames, mostras, excursións, eventos musicais, encontros, conferencias, estudos, e, en xeral, calquera actividade de conservación, promoción e divulgación dos valores culturais. O gasto derivado das subvencións outorgadas por actuacións recollidas neste apartado imputarase á aplicación 334.48900 do Orzamento Xeral do Concello de Melide para o ano 2013, e quedará limitado polo crédito existente no nivel de vinculación xurídica.2.3.- Promoción de actividades deportivas: Neste apartado foméntanse escolas, cursos, competicións, campus deportivos, e en xeral, actividades relacionadas coa promoción do deporte. O gasto derivado das subvencións outorgadas por actuacións recollidas neste apartado imputarase á aplicación 340.48900 do Orzamento Xeral do Concello de Melide para o ano 2013, e quedará limitado polo crédito existente no nivel de vinculación xurídica. Serán actividades obxecto de subvención ó abeiro das presentes Bases aquelas que levadas a cabo no período comprendido entre o 1 de xaneiro e o 1 de decembro de 2013. Non se subvencionarán investimentos reais, sendo o obxecto das subvencións reguladas nestas Bases a colaboración nos gastos de organización e desenvolvemento de actividades concretas. Así, tampouco poden ser obxecto de subvención os gastos de mantemento ordinario (teléfono, luz, auga, gas.). Por outra banda, non poden ser obxecto de subvención aquelas actividades suxeitas a un Convenio de Colaboración co Concello, nin as que recibisen outro tipo de achega municipal. Tampouco serán gastos obxecto de subvención as cantidades satisfeitas ó Concello de Melide polo uso das súas instalacións deportivas ou culturais. O importe das axudas en ningún caso poderá ser de tal contía que, illadamente ou en concorrencia con outras subvencións ou axudas doutros organismos públicos ou privados, supere o custo da actividade subvencionada. Poderán ser beneficiarios das subvencións previstas nas presentes Bases entidades públicas ou privadas xuridicamente constituídas, así como as agrupacións de persoas físicas e xurídicas sen personalidade xurídica constituídas para a consecución dos fins sinalados coma obxecto de subvención, e que cumpran as seguintes condicións: a) Carecer de fins de lucro. b) Desenvolver as súas actividades no termo municipal. c) Non ter pendente de xustificar ningunha subvención concedida polo Concello de Melide, salvo que se lle concedese excepcionalmente prórroga ou ben tivese desistido de forma motivada e por escrito. d) Non estar incursas en ningunha causa de incompatibilidade ou prohibición das mencionadas no artigo 13 da Lei 38/2003. e) Ter como obxecto social principal a realización de actividades da mesma natureza que aquelas para as que se solicite subvención. Ademais, salvo no caso dos Colexios do Municipio, será requisito para a concesión da subvención, estar inscritas no Rexistro Municipal de Asociacións do Concello de Melide, ou ter solicitada a inscrición na data de petición da subvención (quedando neste caso condicionada a concesión da subvención á efectiva inscrición no Rexistro). Os beneficiarios que leven a cabo actividades obxecto de subvención de mais dunha das clases recollidas na Base 2ª, poderán solicitar subvención para cada unha delas, aínda que unicamente lles será concedida subvención por unha das clases.4.1.- Prazo: As solicitudes deberán presentarse no prazo de vinte días naturais, contados a partir do día seguinte ó da publicación do anuncio de exposición das Bases no Boletín Oficial da Provincia.4.2.- Lugar: Rexistro Xeral do Concello de Melide.4.3.- Documentación que se deberá acompañar 1. Solicitude, segundo modelo normalizado que se facilitará polo Concello, asinada polo presidente da Entidade, ou por quen teña conferida a delegación, e acompañada de fotocopia do DNI. Na mesma será preciso incluír unha memoria/programa detallado das actividades ou servizos para os que se solicita a subvención, no que se especifiquen as datas previstas de realización, así como o Orzamento previsto das actividades. A subvención solicitada non poderá superar o 80% do orzamento de gastos previsto.2. Declaración de se lles foi concedida algunha outra subvención para a mesma actividade, procedente de calquera administración ou ente público ou privado, obrigándose a comunicar aquelas concedidas con data posterior á presentación da solicitude.3. Copia compulsada do CIF da Entidade 4. Declaración responsable de non estar incurso en ningunha das causas que determina o artigo 13.2 da Lei 38/2003, Xeral de Subvencións.5. Certificacións da Axencia Estatal de Administración Tributaria e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social, ou a correspondente autorización ó Concello para que sexan solicitadas ditas certificacións. No caso de agrupacións sen personalidade xurídica deberán achegarse as certificacións ou autorizacións anteditas referidas a todos os compoñentes que, de acordo coa acta constitutiva, forman parte da entidade. No caso de que fosen apreciados defectos de forma ou documentación incompleta, requirirase a corrección ou rectificación no prazo de dez días, arquivándose o expediente sen mais trámites de non efectuarse a mesma ou de realizarse de forma insuficiente/parcial 5.1.- Subvencións para actividades educativas: Cada solicitante poderá obter 100 puntos como máximo, que serán repartidos pola Comisión de Valoración como segue: - En función do número de alumnos do centro educativo: 50 puntos como máximo. - En función da calidade, relevancia, interese xeral e características das actividades detalladas na Memoria/Programa de actividades presentado xunto coa solicitude, 20 puntos. - En función do número de actividades concretas consideradas de interés a realizar: 5 puntos por cada actividade, cun máximo de 30 puntos.5.2.- Subvencións para actividades culturais: Cada solicitante poderá obter 100 puntos como máximo, que serán repartidos pola Comisión de Valoración como segue: - En función do número de persoas beneficiadas directamente polo conxunto das actividades programadas: 20 puntos como máximo. - En función da calidade, relevancia, interese xeral e características das actividades detalladas na Memoria/Programa de actividades presentado xunto coa solicitude, 20 puntos. - Por levar a cabo actividades de carácter continuo, 10 puntos. - En función do número de actividades concretas que a Comisión de Valoración considere de interés a realizar: 5 puntos por cada actividade, cun máximo de 50 puntos.5.3.- Subvencións para actividades deportivas: Cada solicitante poderá obter 100 puntos como máximo, que serán repartidos pola Comisión de Valoración como segue: - En función do ámbito xeográfico no que se levarán a cabo as competicións subvencionadas, 10 puntos. - En función do número de licencias federativas que teña a entidade, 10 puntos como máximo. - Por tratarse de entidades federadas para competición en equipo: 25 puntos. No caso de tratarse de entidades federadas para competición individual: 10 puntos. No caso de tratarse de entidades non federadas: 5 puntos. - Por contar con categorías inferiores que compitan en equipo: 5 puntos por cada categoría inferior, cun máximo de 15 puntos. - En función da calidade, relevancia, interese xeral e características das actividades detalladas na Memoria/Programa de actividades presentado xunto coa solicitude, 40 puntos. En base ós criterios anteriormente expostos, a Comisión de Valoración, establecerá, para cada unha das categorías de subvención, e de acordo coa puntuación obtida por cada solicitante, unha orde de puntuación. A proposta de concesión de subvencións ós diferentes solicitantes deberá ter carácter proporcional coa puntuación obtida polos solicitantes, de modo que, a maior puntuación, maior será a contía da subvención. A Comisión de valoración de Subvencións procederá á proposta de concesión de subvencións, segundo os criterios previstos nas presentes bases. A proposta deberá conter a relación de solicitantes para os que se propón a subvención, a súa contía e os criterios de valoración que dean lugar á proposta. A Comisión de Valoración de Subvencións terá a seguinte composición: Presidenta: Alcaldesa do Concello, ou membro da Corporación en quen delegue Suplente: Concelleira de Benestar, igualdade e seguridade cidadá VOGAIS: - Concelleira de Cultura, deportes e normalización lingüística Suplente: Concelleiro de Educación, formación e emprego, turismo e promoción económica - Concelleira de Medio Rural, obras, servizos e medio ambiente Suplente: Concelleiro de Facenda e persoal - 1 funcionarios ou persoal laboral fixo da Corporación. Actuará como Secretario, con voz e voto, un funcionario da corporación. A Comisión de valoración poderá solicitar a axuda que estime oportuna dos servizos municipais para a valoración das peticións de subvencións. Posteriormente á proposta efectuada pola Comisión de valoración de Subvencións, a proposta pasará á Intervención Municipal para que realice a fiscalización. A partir da proposta da Comisión de valoración informada pola Intervención, a Xunta de Goberno Local concederá as subvencións mediante acordo no que se especifique a relación de solicitantes ós que se conceden as subvencións e a desestimación das restantes solicitudes. O prazo máximo para resolver será de dous meses contados a partir da finalización do prazo de solicitude das subvencións. O outorgamento das subvencións notificarase ós interesados de acordo co establecido nos artigos 58 e 59 da Lei 30/1992. A resolución da concesión farase pública, como mínimo, mediante exposición pública no taboleiro de anuncios municipal durante un prazo dun mes. Tendo en conta que a obtención concorrente de subvencións doutras Entidades públicas ou privadas en ningún caso poderá superar o custo da actividade, de ser así, este feito daría lugar a unha modificación da resolución da concesión. Os beneficiarios das subvencións terán que aterse ás seguintes obrigas: 1. Cumprir o obxectivo, realizar a actividade ou adoptar o comportamento que fundamenta a concesión da axuda de acordo coa memoria presentada. A subvención deberá ser destinada exclusivamente ós fins para os que foi concedida, quedando expresamente prohibida calquera alteración de destino non autorizada polo Concello.2. Someterse ás actuacións de comprobación e control financeiro que poidan realizar os órganos de control competentes, aportando, para elo, canta información lles sexa requirida.3. Facer constar, naquelas actividades subvencionadas que así o permitan, que as mesmas contan con subvención do Concello de Melide, coa expresión “colaborou o Concello de Melide”. 4. Comunicar ó Concello a obtención doutras subvencións de calquera entidade pública ou privada.5. Xustificar o gasto realizado antes do 1 de decembro do ano 2013 de acordo co previsto nas presentes Bases. A xustificación que será baixo a responsabilidade do declarante, farase coa presentación no Rexistro de Entrada do Concello, antes do 1 de decembro, do modelo normalizado que se facilitará no Concello, que recollerá unha memoria das actividades desenvolvidas e unha relación de ingresos e gastos totais obtidos, ó que se unirá a seguinte documentación: - Certificación do Secretario da entidade, co visto bo do presidente, no que se indiquen as subvencións concedidas á Entidade para a realización das actividades subvencionadas. - Orixinal ou copia dos carteis que anuncian as actividades subvencionadas e nos que conste a colaboración do Concello. - No caso de prestacións persoais de servizo, acreditación mediante nómina, factura ou calquera outro medio admitido en dereito. - No caso de gastos de material, subministracións, etc., orixinal ou fotocopia cotexada das facturas (ou documentos acreditativos do gasto substitutivos da factura contemplados no artigo 4 do Real Decreto 1496/2003) representativas dos gastos realizados. As facturas deberán conter, como mínimo, os seguintes requisitos: · Nome, razón social e NIF ou CIF de quen emite a factura. · Detalle do IVE ou imposto correspondente; no caso de exención, deberá facerse constar expresamente na factura. · Nome, enderezo e NIF ou CIF do beneficiario da subvención, debendo estar estendidos ó nome da Entidade ou, no seu caso, a nome do deportista individual. · Descrición, polo miúdo, do servizo prestado. · Número de factura, data e lugar de emisión e denominación de “factura”. Unicamente serán obxecto de subvención os que respondan de maneira indubidable á natureza da actividade subvencionada e se realicen no prazo establecido. O pagamento da subvención concedida farase efectivo unha vez xustificados totalmente os gastos realizados. No caso de que non se presente a xustificación dentro do prazo, perderase o dereito ao seu cobramento, anulándose o compromiso. O incumprimento parcial ou total das condicións establecidas, a desviación da subvención para actividades ou conceptos non estimados no proceso de tramitación e resolución, o incumprimento da obriga de xustificación, a duplicidade de subvencións para un mesmo programa, sempre que non sexan complementarias, constituirán causa determinante para a revogación da subvención concedida, coa conseguinte devolución dos créditos obtidos, de ser o caso. Igualmente, o falseamento ou ocultación dos datos esixidos nas correspondentes convocatorias, dará lugar á cancelación da subvención e á obriga do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para a súa cobranza o previsto no Regulamento Xeral de Recadación. En materia de infraccións e sancións estarase ó disposto no Título IV da Lei 38/2003, Xeral de Subvencións. Para o non previsto nestas bases será de aplicación o disposto na Lei 38/2003, Xeral de Subvencións, así como na Ordenanza xeral de subvencións do Concello de Melide. O que se fai público para xeral coñecemento. Melide, 11 de abril de 2013 A alcaldesa Mª Ángeles Vázquez Mejuto